SPRC โบรกชี้ปี 66 ค่าการกลั่นแตะระดับปกติ 6.4 เหรียญ พร้อมอัพคำแนะนำ “ซื้อ”
SPRC โบรกชี้ปี 66 ค่าการกลั่นฟื้นตัวแตะระดับปกติ 6.4 เหรียญสหรัฐ/บาร์เรล ปรับประมาณการ EPS ปี 65 ขึ้น 28.8% สะท้อนขาดทุนสต๊อกน้ำมันไตรมาส 4/65 ต่ำกว่าคาด แนะซื้อ
SPRC โบรกชี้ปี 66 ค่าการกลั่นฟื้นตัวแตะระดับปกติ 6.4 เหรียญสหรัฐ/บาร์เรล พร้อมปรับประมาณการ EPS ปี 65 ขึ้น 28.8%
10 ม.ค. 2566

บล.ซีจีเอส-ซีไอเอ็มบี (ประเทศไทย) ระบุในบทวิเคราะห์วันนี้ (10 ม.ค. 66) ว่า บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC คาดว่าจะมีค่าการกลั่น (Gross Refining Margin: GRM) กลับมาอยู่ในระดับปกติที่ 6.4 เหรียญสหรัฐ/บาร์เรลในปี 2566 ยังคาดว่าหน่วย CDU จะมีอัตราการใช้กำลังการผลิตเพิ่มขึ้นในปี 2566 การขยายกิจการไปยังธุรกิจจัดจำหน่ายผลิตภัณฑ์ปิโตรเลียมน่าจะช่วยเพิ่ม EPS ในปี 2567
โดยปรับประมาณการ EPS ในปี 2565 ขึ้น 28.8% สะท้อนขาดทุนจากสต๊อกน้ำมันที่ต่ำกว่าคาดในไตรมาส 4/2565 และปรับเพิ่มคำแนะนำจาก “ถือ” เป็น “ซื้อ” จากการประเมินมูลค่าที่ยังถูกอยู่